\NormalFont\ShortTitle{Filemoni}

{\MTB Mukanda ya Polo na sika ya

\par }{\MT FILEMONI

\par }{\IMT NKOTOLO

\par }{\IP Filemoni vwandaka nkundi ya Polo. Yandi vwandaka muntu ya mfunu yina kumaka mu-Klisto. Yandi vwandaka na mundongo na nkumbu Onezime yina kimaka yandi. Beto zaba ve wapi mutindu Onezime kutanaka na Polo yina vwandaka na boloko. Kasi dyambu ya mfunu kele ti Onezime kumaka mu-Klisto.

\par }{\IP Na yina, Polo ke na kubaka lukanu ya kuvutula yandi na sika ya mfumu ya yandi Filemoni. Ni yawu yina, Polo ke na kusonika mukanda yayi, samu ti Filemoni yamba ve Onezime mutindu mundongo, kasi mutindu mpangi ya yandi na buklisto.

\par }{\IB \par }
{\IOT Dibuku yayi kele ya kukabuka mutindu yayi:

\par }{\IO - Bambote (Flm 1-3).

\par }{\IO - Polo ke na kutonda Nzambi samu na kiminu mpe luzolo ya kulutila yina kele na Filemoni (Flm 4-7).

\par }{\IO - Polo ke na kulomba Filemoni yina kele mfumu ya Onezime na kuyamba Onezime yina yandi ke na kuvutula na sika ya yandi (Flm 8-22).

\par }{\IO - Na kumanisa, yandi ke na kupesa dyaka bambote (Flm 23-25).

\par }{\IE \par }


\OneChap {\SH Bambote
\par }
{\PP \VerseOne{1}Ni munu Polo yina kele na boloko samu ti mu ke sadilaka
Yesu-Klisto, mpe mpangi ya munu Timote, ke na kufidisa mukanda yayi na sika ya nge, Filemoni, mpangi ya beto ya luzolo na kisalu.

\VS{2}Beto ke na kufidisa yawu mpe na dibuundu yina ke vukanaka na yinzo ya nge, na kibusi ya beto Apiya, mpe na Alesipe yina ke na kunwana kintwadi na beto\XREF{}{{\XO 1:2 }{\XT{Kol 4.17}}}.

\VS{3}Bika ti Tata ya beto Nzambi mpe
Mfumu ya beto
Yesu-Klisto kusakumuna beno mpe kupesa beno kizunu.


\par }{\SH Luzolo mpe kiminu ya Filemoni
\par }
{\PP \VS{4}Mu ke bikaka ve na kutonda Nzambi na kuzonzilaka nkumbu ya nge ntangu mu ke sambilaka,

\VS{5}samu ti bantu ke na kuzonzila wapi mutindu kele kiminu ya nge na
Mfumu Yesu, mpe wapi mutindu nge ke zolaka bantu nyonso ya longo.

\VS{6}Bika ti kintwadi yina kele na beto mutindu mvutu ya kiminu ya beto na sika ya Yesu kusala kisalu. Na yina, nge ke zaba bima nyonso ya mbote yina beto ke kuzwaka samu na
Klisto.

\VS{7}Mpangi ya munu! Luzolo yina kele na nge me yangidika munu mingi, mpe me pesa munu kibakala, samu ti nge me kindisa bantima ya bantu ya longo.


\par }{\SH Polo ke na kusala ndombolo na sika ya Filemoni
\par }
{\PP \VS{8}Ni yawu yina, ata ti na kintwadi ya beto na Klisto mu ke na kimpwanza ya kutumisa nge mambu yina nge fwana kusala,

\VS{9}munu Polo, kiboba mpe muntu ya boloko samu na
Yesu-Klisto, ke na kulomba nge dyambu mosi samu na luzolo ya beto.

\VS{10}Mu ke na kulomba nge lusalusu samu na Onezime. Yandi me kuma mwana ya munu awa na boloko.

\VS{11}Na ntama, yandi vwandaka ve na mfunu na nge. Kasi ntangu yayi, yandi me kuma na mfunu na nge mpe na munu.


\par }{\PP \VS{12}Yandi me kuma mutindu ntima ya munu, mpe mu ke na kuvutula yandi na sika ya nge.

\VS{13}Mu vwandaka zola ti yandi vwanda kaka na munu awa ntangu mu kele na boloko samu na Nsangu ya Mbote, samu ti yandi baka kisika ya nge na kusadisa munu.

\VS{14}Kasi mu me zola ve kusala yawu ata kuzwa muswa nge, samu ti mu zola ve kundimisa nge yawu na ngolo nyonso. Kasi mu zola ti nge sala yawu, samu ti nge me zola yawu.


\par }{\PP \VS{15}Ya lenda kuvwanda ti Onezime kabukaka na nge samu na mwa ntangu kaka, samu ti yandi vwanda dyaka bantangu nyonso na nge.

\VS{16}Ya tsyelika, ntangu yayi, yandi ke dyaka ve mundongo ya mpamba. Kasi yandi me lutila mundongo mfunu mingi. Yandi me kuma mpangi ya beto ya luzolo. Mu ke na kuzola yandi ya kulutila. Kasi nge mpe, nge fwana kuzola yandi ya kulutila dyaka mutindu mundongo mpe mpangi ya nge na kintwadi na
Mfumu.


\par }{\PP \VS{17}Na yina, kana mu kele ndiku ya nge, yamba yandi mutindu ti nge ke na kuyamba munu.

\VS{18}Kana yandi salaka nge yimbi to defaka nge kima, tula yawu na nkumbu ya munu.

\VS{19}Ni munu mosi, Polo, ke na kusonika yawu ti mu ke futa nge yawu. Mu ke na nsatu ve ya kubambula nge moyo ti nge ke na mfuka ya munu. Mfuka yango ni luzingu ya nge.

\VS{20}Ee, mpangi ya munu, sadisa munu na dyambu yayi samu na luzolo ya beto na
Mfumu. Tula kizunu na ntima ya munu samu na kintwadi ya beto na Klisto.


\par }{\PP \VS{21}Na kusonika mukanda yayi, mu ke na kivuvu ti nge ke sala mambu yina mu ke na kuzabisa nge. Mu zaba ti nge ke sala dyaka yina me lutila.

\VS{22}Mu ke na kulomba dyaka nge na kuyidikila munu kisika ya kulala. Ya tsyelika, samu na balusambulu ya beno, mu ke na kivuvu ti mu ke vwanda dyaka kintwadi na beno.


\par }{\SH Bambote ya nsuka
\par }
{\PP \VS{23}Epafase yina kele na munu na kati ya boloko samu na
Yesu-Klisto, me fidisa nge mbote,

\VS{24}mutindu mosi mpe bampangi ya munu ya kisalu: Make, Alisetake, Demase, mpe Luke.


\par }{\PP \VS{25}Bika ti
MfumuYesu-Klisto kusakumuna beno.

\par }