\NormalFont\ShortTitle{Filipe}

{\MTB Mukanda ya Polo na sika ya ba-Klisto ya

\par }{\MT FILIPE

\par }{\IMT NKOTOLO

\par }{\IP Mbanza ya ntete ya Elopa kisika Polo longisaka Nsangu ya Mbote* kele mbanza Filipe. Ntangu Polo sonikaka mukanda yayi na ba-Klisto ya Filipe, yandi vwandaka na boloko. Ndambu ya bantu ke tubaka ti yandi vwandaka na boloko na mbanza Efeso. Kasi ndambu ya nkaka ke tubaka ti yandi vwandaka na boloko na mbanza
Sezale to mbanza Loma.

\par }{\IP Na mukanda yayi, Polo zolaka vutula matondo na ba-Klisto ya Filipe samu na makabu yina bawu fidisaka yandi na maboko ya Epafolodite. Polo zolaka mpe kukindisa bawu na kuvwanda ya kukwikama na Klisto*, mpe na kundima ve malongi ya luvunu.

\par }{\IB \par }
{\IOT Dibuku yayi kele ya kukabuka mutindu yayi:

\par }{\IO - Bambote (Fil 1.1-2).

\par }{\IO - Polo ke na kulakisa kilengi ya yandi, mpe ke na kuvutula matondo konso ntangu yandi ke banzaka na ba-Klisto ya Filipe (Fil 1.3-11).

\par }{\IO - Polo ke na kuzabisa bansangu ya yandi. Na ntwala ya mambu yina ke na kuvingila yandi, yandi kele ya kufuluka na kivuvu, samu ti yandi kele na bundiku na Yesu-Klisto (Fil 1.12-26).

\par }{\IO - Polo ke na kukindisa ba-Klisto ya Filipe na kuvwanda ya kukubama na kiminu. Yandi ke na kuzabisa bawu na kuvwanda na dibanza mosi mpe na kukuluka mutindu Klisto kulukaka (Fil 1.27–2.18).

\par }{\IO - Polo ke na kuzabisa bansangu ya Timote mpe Epafodite (Fil 2.19-30).

\par }{\IO - Polo ke na kukebisa bampangi ya yandi na ngolo nyonso na bantu yina kele ve ya kukwikama na Nsangu ya Mbote, bayina ke salaka kaka lunangu ya bawu na nzengosolo ya bubakala. Yandi ke na kulomba na ba-Klisto ya Filipe na kulanda nkadulu ya yandi, mpe na kusosa na kufwanana na Yesu-Klisto (Fil 3).

\par }{\IO - Polo ke na kupesa bankindusulu ya mutindu na mutindu. Yandi ke na kutonda bampangi ya Filipe samu na makabu ya bawu, mpe ke na kufidisa bawu bambote yina me katuka na bampangi ya nkaka (Fil 4).

\par }{\IB \par }
{\IP Bantu ke bokilaka mukanda yayi «mukanda ya kilengi», samu ti Polo zonzilaka dyambu ya kilengi na mukanda nyonso.

\par }{\IE \par }


\ChapOne{1}{\SH Bambote
\par }
{\PP \VerseOne{1}Ni munu Polo kintwadi na Timote, bayina kele bisadi ya
Yesu-Klisto, ke na kusonikina bantu nyonso ya longo* ya mbanza Filipe yina ndimaka
Yesu-Klisto,
bakuluntu mpe bisadisi ya dibuundu.

\VS{2}Bika ti Tata ya beto Nzambi mpe
MfumuYesu-Klisto kusakumuna beno, mpe kupesa beno kizunu.


\par }{\SH Polo ke na kuvutula matondo na Nzambi
\par }
{\PP \VS{3}Mu ke vutulaka matondo na Nzambi bantangu nyonso yina mu ke banzaka beno.

\VS{4}Bantangu nyonso yina mu ke sambidilaka beno, mu ke salaka yawu na kilengi,

\VS{5}samu ti beno sadisaka munu na kumwangisa Nsangu ya Mbote* katuka kilumbu ya ntete tii ntangu yayi.

\VS{6}Mu ke na kukwikila ti Nzambi yina bandaka kisalu yayi ya mbote na kati ya beno ke tatamana na kusala yawu tii na kilumbu yina
Yesu-Klisto ke vutuka.

\VS{7}Ya ke ya kulunga ti mu vwanda na mabanza ya mutindu yina samu na beno nyonso. Ya tsyelika, mu ke zolaka beno na ntima mosi, samu ti beno sadisaka munu na kisalu yina Nzambi pesaka munu na bumbote ya yandi. Na yawu, beno sadisaka munu kaka ve ntangu mu vwandaka na kimpwanza ya kunwanina Nsangu ya Mbote mpe kuzabisa yawu, kasi mpe ntangu yayi yina mu ke na boloko.

\VS{8}Nzambi zaba ti mu ke tubaka butsyelika ntangu mu ke zonzaka ti mu ke zolaka beno na luzolo ya tsyelika yina ke na
Yesu-Klisto.


\par }{\PP \VS{9}Ntangu mu ke sambidilaka beno, mu ke lombaka ti luzolo ya beno vwanda ya kulutila, mpe yawu sala ti beno lutila na kubakula butsyelika mpe mambu ya
kudedama.

\VS{10}Na yina, beno ke lenda na kubakula mambu ya mfunu yina ke sala ti beno vwanda ya
kuvedila, mpe ba semba beno ve na kilumbu yina
Yesu-Klisto ke vutuka.

\VS{11}Na lusalusu ya
Yesu-Klisto, luzingu ya beno ke vwanda ya kufuluka na bisalu ya kulunga, mpe yawu ke kembisa Nzambi, mpe ke pesa yandi buzitu.


\par }{\SH Kuzinga ni kusadila Klisto
\par }
{\PP \VS{12}Bampangi, mu zola ti beno zaba mambu yayi: Mambu yina me kumina munu me sala ti Nsangu ya Mbote* mwangana dyaka ya kulutila.

\VS{13}Ni yawu yina, mikengi nyonso ya mfumu mpe bantu nyonso ya nkaka zaba ti mu ke na boloko, samu ti mu ke sadilaka Klisto*.

\VS{14}Na kutala munu na boloko, bampangi mingi me kuma na kiminu ya kulutila na
Mfumu. Na yina, bawu me kuma na kibakala samu na kulonga Mambu ya Nzambi ata kutala boma.


\par }{\PP \VS{15}Ya kele ya tsyelika ti ba ya nkaka na kati ya bawu ke na kuzabisa
Klisto na bantu. Kasi bawu ke na kusala yawu na kuvwanda na musoki na munu mpe na mabanza ya kuswana. Ya kele mpe na ba ya nkaka yina ke na kusala yawu na mabanza ya mbote.

\VS{16}Bawu yayi ke na kusala na luzolo, samu ti bawu zaba ti mu kele na boloko samu na kunwanina Nsangu ya Mbote*.

\VS{17}Ba ya nkaka ke na kulonga mpulusu yina kele na Klisto na ntima ya mbote ve, kasi na mabanza ya musoki. Bawu ke na kubanza ti ba ke na kubwela bampasi ya munu ntangu mu kele na boloko.


\par }{\PP \VS{18}Ya ke na kutala munu ve! Ata mabanza ya bawu vwanda mbote to yimbi, mu ke na kilengi, samu ti bawu ke na kulonga mpulusu yina kele na
Klisto, mpe mu ke na kuyangalala samu na yawu.

\VS{19}Mu zaba ti mambu nyonso yayi ke sala ti mu basika na boloko samu na balusambulu ya beno mpe samu na lusalusu ya Mpeve ya
Yesu-Klisto.

\VS{20}Mambu yina mu ke na kuvingila mpe yina mu ke na kukwikila na ngolo nyonso, ni kuvwanda ve na nsoni, kasi kulakisa na kivuvu nyonso bunene ya Klisto na nzutu ya munu, ntangu yayi mutindu bantangu nyonso, na kuzinga to na kufwa.

\VS{21}Ya tsyelika samu na munu, kuzinga ni kusadila Klisto, mpe kufwa kele ndandu.

\VS{22}Kana mu lenda kusala dyaka kisalu ya mfunu na kuvwanda kaka na luzingu, mu zaba ve yinki mu fwana kusoola.

\VS{23}Mabanza ya munu me suka, mu zola kubika luzingu yayi samu na kuvwanda na Klisto. Ni yina me lutila mbote.

\VS{24}Kasi ya me lutila mfunu ti mu vwanda kaka na luzingu samu na beno.

\VS{25}Ni yawu yina, mu ke na kukwikila, mpe mu zaba ti mu ke zinga. Mu zaba ti mu ke zinga na beno nyonso samu na kusadisa beno na kukwenda na mantwala na kiminu na kilengi nyonso.

\VS{26}Na yina, ntangu mu ke vwanda dyaka kintwadi na beno, beno ke vwanda dyaka na kilengi ya kulutila samu na munu, na luzingu ya beno na
Yesu-Klisto.


\par }{\SH Muzingu samu na kumwangisa Nsangu ya Mbote
\par }
{\PP \VS{27}Kasi beno dyatila mutindu me fwanana na Nsangu ya Mbote* ya
Klisto. Na yina, kana mu kwiza kutala beno to kana mu kwiza ve, mu ke kuwa ti beno kele ya kukubama na mabanza mosi, mpe ti beno ke na kunwana kintwadi na ntima mosi samu na kiminu yina ke katukaka na Nsangu ya Mbote.

\VS{28}Beno vwanda ve na boma ya mitantu ya beno. Samu na bawu, ni kidimbu yina ke na kulakisa ti bawu kele ya kuzimbana, mpe samu na beno, ni kidimbu yina ke na kulakisa ti beno kele na mpulusu, mpe yawu ke katukaka na Nzambi.

\VS{29}Na bumbote ya yandi, Nzambi pesaka beno luve ya kusadila Klisto, kaka ve na kukwikila yandi, kasi mpe na kutala mpasi samu na yandi.

\VS{30}Na yina, beno ke na kunwana kintwadi na munu muzingu yina beno talaka munu na kunwana na ntama, mpe beno zaba ti mu ke na kunwana ntete yawu.




\par }\Chap{2}{\SH Kuvwanda ya kukuluka mutindu Klisto vwandaka ya kukuluka
\par }
{\PP \VerseOne{1}Beno zaba ti beno kele na kibakala, samu ti beno kele ya kukwikama na Klisto*, mpe beno zaba mpe ti luzolo ya Klisto ke kindisaka beno. Beno zaba ti bundiku ya beno na bampangi ke katukaka na Mpeve ya Longo. Beno zaba mpe ti ni Nzambi ke tulaka bumbote mpe kyadi na kati ya beno.

\VS{2}Mu ke na kulomba na beno na kuwisana. Beno zola bampangi na mutindu mosi, beno vwanda na ntima mosi mpe na mabanza mosi. Na kusala mutindu yina, beno ke fulusa munu na kyese.

\VS{3}Beno sala kima ve na mabanza ya musoki to na nsatu ya kutalana. Kasi beno kuluka na ntwala ya bampangi, mpe beno tala bampangi mutindu bantu ya kulutila beno.

\VS{4}Beno sosa ve na kusadisa bansatu ya beno mosi, kasi beno sosa na kusadisa bansatu ya bampangi.

\VS{5}Beno vwanda na kati ya beno na mabanza yina me fwanana na bantu ya kukwikama na
Yesu-Klisto:


\par }{\Q \VS{6}Katuka mbandukulu, yandi vwandaka mutindu mosi na Nzambi,

\par }{\Q kasi yandi talaka yawu mutindu kima ya kunwanina ve.


\par }{\Q \VS{7}Yandi mosi mangaka bandandu nyonso

\par }{\Q yina vwandaka na yandi,

\par }{\Q mpe kumaka mutindu mosi na kisadi

\par }{\Q na kufwanana na bantu.

\par }{\Q Na yina, yandi zingaka mutindu muntu.


\par }{\Q \VS{8}Yandi kulukaka mpe tumamaka

\par }{\Q tii na kundima na kufwa, kufwa na kulunsi.


\par }{\Q \VS{9}Ni yawu yina, Nzambi vwandisaka yandi

\par }{\Q na zangulaka yandi na kimfumu yina me lutila bimfumu nyonso,

\par }{\Q mpe pesaka yandi nkumbu

\par }{\Q yina me lutila bankumbu nyonso mfunu.


\par }{\Q \VS{10}Na yina, samu na buzitu na Nkumbu ya Yesu,

\par }{\Q bambazi mpe bampeve nyonso na zulu,

\par }{\Q bantu nyonso na ntoto,

\par }{\Q mpe bantu nyonso ya kufwa na yisi ya ntoto ke fukama


\par }{\Q \VS{11}mpe ke zabisa ti
Yesu-Klisto kele
Mfumu

\par }{\Q samu na nkembo ya Tata Nzambi.


\par }{\SH Beno ke na kutalana mutindu bambwetete ke lezimaka na zulu
\par }
{\PP \VS{12}Bampangi ya luzolo, beno vwandaka tumama na munu ntangu mu vwandaka na beno. Kasi ntangu yayi yina mu kele ntama na beno, ya me lutila dyaka mfunu ti beno tumama na munu. Beno sala na buzitu mpe boma mambu ya mbote yina me fwanana na bantu yina Nzambi vuukisaka.

\VS{13}Ya tsyelika, Nzambi ke na kusala konso ntangu na kati ya beno samu na kupesa beno ngolo ya kuzola mpe kusala mambu yina yandi ke zolaka.


\par }{\PP \VS{14}Beno sala nyonso ata kunyunguta mpe kusala ntembe.

\VS{15}Na yina, ba ke lenda ve na kusemba beno, mpe beno ke vwanda bantu ya
kuvedila. Beno ke vwanda bana ya Nzambi yina kele na masumu ve na kati ya bantu ya mayuya mpe ya yimbi ya yinza yayi. Beno ke na kutalana na kati ya bantu yina mutindu bambwetete ke lezimaka na zulu,

\VS{16}samu ti beno ke zabisaka nsangu yina ke pesaka luzingu. Na yina, na kilumbu yina
Klisto ke vutuka, mu ke lenda na kuvwanda ya kufuluka na kilengi samu na beno. Yawu ke vwanda kidimbu yina ke lakisa ti mu me sala ve mpe me lemba ve ya mpamba.


\par }{\PP \VS{17}Kana menga ya munu fwana kumwangana mutindu dikabu mpe munkayulu samu na kiminu ya beno na Nzambi, mu ke vwanda na nsayi, mpe mu ke yangalala kintwadi na beno nyonso.

\VS{18}Beno mpe, beno vwanda na kilengi, mpe beno yangalala kintwadi na munu.


\par }{\SH Timote mpe Epafodite
\par }
{\PP \VS{19}Mu ke na kivuvu na
Mfumu Yesu ti na bilumbu ke kwiza, mu ke fidisa beno Timote. Na yina, mu ke kuzwa bansangu ya beno, mpe yawu ke kindisa munu.

\VS{20}Kaka ni yandi ke na mabanza mosi na munu, mpe ke talaka ya tsyelika ntima mpasi samu na beno.

\VS{21}Bantu nyonso ya nkaka ke na kusadila kaka mambu ya bawu mosi, kasi mambu ya
Yesu-Klisto ve.

\VS{22}Beno zaba nkadulu ya mbote yina me lakisa Timote. Mutindu mwana na kisika ya tata ya yandi, yandi salaka kintwadi na munu samu na kumwangisa Nsangu ya Mbote*.

\VS{23}Na yina, ni yandi mu ke fidisa beno ntangu mu ke zaba mambu yina ke na kuvingila munu.

\VS{24}Na yawu,
Mfumu me pesa munu kivuvu ti kaka ntangu fyoti me bikana, mpe mu ke kwiza kutala beno, munu mosi.


\par }{\PP \VS{25}Mu me banza ti ya kele mfunu na kuvutula beno Epafodite, nkundi ya munu ya kisalu mpe ya muzingu. Beno fidisaka yandi na sika ya munu samu na kupesa munu lusalusu yina mu vwandaka na yawu nsatu.

\VS{26}Yandi ke na nsatu mingi ya kutala dyaka beno nyonso, mpe yandi ke na kutala mpasi na ntima samu ti beno kuwaka ti yandi vwandaka na kimbevo.

\VS{27}Ya tsyelika, yandi vwandaka na kimbevo, mpe kumaka pene-pene na kufwa, kasi Nzambi talaka yandi kyadi. Nzambi talaka kaka yandi kyadi ve, kasi yandi talaka munu mpe kyadi, samu ti mpasi ya nkaka kumina munu ve na zulu ya bampasi ya munu.

\VS{28}Ni yawu yina, mu ke na kusala nswalu na kufidisa beno yandi, samu ti beno yangalala ntangu beno ke tala yandi, mpe samu ti kyadi ya munu manisa.

\VS{29}Na yina, beno vwanda na kilengi na kuyamba yandi, samu ti beno kele ya kukangama na
Mfumu. Beno fwana kuvwanda na buzitu na bantu yina kele mutindu yandi,

\VS{30}samu ti yandi zolaka kufwa na kusala kisalu ya
Yesu-Klisto. Yandi vwandaka pene-pene na kufwa samu na kupesa munu lusalusu yina beno lendaka ve na kupesa munu, beno mosi.




\par }\Chap{3}{\SH Kutula kiminu kaka na Yesu, kasi na bansalulu ya bantu ve
\par }
{\PP \VerseOne{1}Bampangi! Na kumanisa, beno vwanda na kilengi na kuvwanda ya kukwikama na
Mfumu. Ya ke na kusala munu ntima mpasi ve na kusonikina beno mambu yina mu sonikinaka ntete beno. Samu na beno, ya kele samu ti beno vwanda na nkebolo ya kulutila.

\VS{2}Beno sala keba na bayina ke salaka yimbi, bawu kele bayimbwa, bawu kele ya kukangama na nzengosolo ya bubakala ya luvunu.

\VS{3}Kasi ni beto kele ya kukangama na nzengosolo ya tsyelika. Ya kele ve samu ti beto kele na nzengosolo ya bubakala, kasi samu ti beto ke sadilaka Nzambi na lusalusu ya Mpeve ya Longo. Beto ke salaka lunangu ya beto na
Yesu-Klisto, mpe beto ke tulaka ve kivuvu na bansalulu yayi ya bantu.

\VS{4}Na kutala mbote, mu lendaka tula kivuvu ya munu na bansalulu ya bantu. Ya tsyelika, kana muntu ke na kubanza ti yandi lenda kutula kivuvu na bansalulu ya bantu, mu lenda kutula yawu ya kulutila.


\par }{\PP \VS{5}Ba zengaka munu bubakala na kilumbu ya nana na manima ya mbutukulu. Mu kele muntu ya Isayeli ya kifumba ya Bezame. Mu kele mu-Ebeleyo mpe bankooko nyonso ya munu vwandaka
ba-Ebeleyo. Na yina me tadila Misiku*, mu vwandaka
mu-Falisye.

\VS{6}Mu vwandaka basisa ngolo nyonso ya munu na kutalisa bantu ya dibuundu mpasi. Mu vwandaka tumama na Misiku nyonso tii na kusala ti bantu lendaka kuzwa ve dyambu ya kusemba munu.

\VS{7}Kasi mambu yayi yina vwandaka ndandu samu na munu, mu ke na kutala yawu mambu ya mpamba samu na
Klisto.


\par }{\PP \VS{8}Ya tsyelika, mu ke na kutala mambu nyonso yayi mutindu mambu ya mpamba samu na kimvwama yayi ya kulutila mfunu: kuzaba
Yesu-Klisto,
Mfumu ya munu. Samu na yandi, mu me manga bima nyonso yina mu vwandaka tala mfunu, samu ti mu kuzwa bandandu ya kuvwanda kintwadi na Klisto,

\VS{9}mpe samu na kuvwanda ya tsyelika ya kukwikama na yandi. Mu ke na kubanza dyaka ve ti mu kele ya
kudedama samu na kutumama ya munu na Misiku. Kasi mu zaba ti mu kele ya
kudedama samu na kiminu na Klisto. Ni Nzambi me kumisa munu ya
kudedama na kiminu.

\VS{10}Mambu yina mu ke na kuzola, ni kuzaba
Yesu-Klisto mpe lulendo ya mvumbukulu ya yandi na lufwa, kutala mpasi mutindu yandi talaka mpasi, mpe kufwanana na yandi na lufwa.

\VS{11}Na yina, munu mpe ke na kivuvu ti mu ke vumbuka na lufwa.


\par }{\SH Kukima mbangu samu na kuzwa musendo
\par }
{\PP \VS{12}Mu ke na kutuba ve ti mu me kuzwa yimeni mambu yina mu ke na kuzola, to mu me kuma yimeni muntu ya kulunga. Kasi mu ke na kukima mbangu samu na kuzwa mambu yina, samu ti
Yesu-Klisto me kuzwa munu yimeni.

\VS{13}Bampangi, mu ke na kubanza ve ti mu me kuzwa yimeni mambu yina. Kasi mu ke na kusala kaka dyambu mosi: Mu ke na kubanza dyaka ve mambu yina lutaka, mpe mu ke na kusala ngolo samu na kuzwa mambu yina kele na mantwala.

\VS{14}Na yina, mu ke na kukima mbangu na mantwala samu na kuzwa na luve ya
Yesu-Klisto musendo yina Nzambi ke na kubokila beto na kuzwa na
mazulu.


\par }{\PP \VS{15}Beto nyonso yina kele ya kukula na kimpeve, beto fwana kubanza mutindu yina. Kana bantu ya nkaka na kati ya beno ke na kubanza mutindu ya nkaka, Nzambi ke lwengisa bawu.

\VS{16}Kasi samu na beto, beto tatamana na kudyatila kaka na nzila yina beto me dyatila tii ntangu yayi.


\par }{\PP \VS{17}Bampangi, beno landa nkadulu ya munu, mpe beno sikika meso ya beno na bayina ke landaka kifwani yina beno talaka na beto.

\VS{18}Mu zabisaka beno yawu, mpe ntangu yayi, mu ke na kuzabisa dyaka beno yawu na bidilu: Bantu mingi kele bambeni ya
Klisto yina kufwaka na kulunsi.

\VS{19}Nsukunu ya luzingu ya bawu ni kuzimbana* samu ti nzambi ya bawu ni kivumu ya bawu, mpe bawu ke na kuyangalala na mambu yina fwanaka talisa bawu nsoni. Bawu ke banzaka kaka na bima ya yinza yayi.

\VS{20}Kasi beto, beto kele bantu ya
mazulu, kisika ke katuka Muvuukisi ya beto,
MfumuYesu-Klisto, yina beto ke na kuvingila.

\VS{21}Yandi ke kitula nzutu ya beto ya kulemba, samu ti yawu kuma mutindu nzutu ya yandi ya nkembo na lulendo yina yandi ke sadilaka samu na kutula bima nyonso na lutumu ya yandi.




\par }\Chap{4}{\PP \VerseOne{1}Bampangi ya munu ya luzolo yina mu zola kutala dyaka ya kulutila, bandiku ya munu yina ke yangidikaka munu, mpe ke kumbisaka munu, ni mutindu yina beno fwana kudyatila na luzingu ya beno na
Mfumu.


\par }{\SH Bankindusulu
\par }
{\PP \VS{2}Evodi mpe Sintike, mu ke na kukindisa beno, mpe mu ke na kulomba beno na kuwisana beno na beno mutindu yawu me lunga na bantu ya kukangama na
Mfumu.

\VS{3}Mpe nge, nkundi ya munu ya kisalu, mu ke na kulomba ti nge sadisa bawu. Bawu nwanaka kintwadi na munu samu na kumwangisa Nsangu ya Mbote*, mutindu mosi Kelima, mpe bampangi nyonso ya munu ya nkaka ya kisalu yina bankumbu kele ya kusonama na dibuku ya luzingu.


\par }{\PP \VS{4}Ntangu nyonso, beno vwanda na kilengi samu ti beno kele ya kukangama na
Mfumu. Mu ke na kutuba dyaka, beno vwanda na kilengi.

\VS{5}Lembami ya beno fwana kuzabana na bantu nyonso. Kaka ntangu fyoti me bikana, mpe
Mfumu ke kwiza.

\VS{6}Beno vwanda na manyongo ve. Kasi bantangu nyonso, beno zabisa bansatu ya beno na Nzambi na kati ya balusambulu nyonso, mpe na kuvutula yandi matondo.

\VS{7}Na yina, kizunu ya Nzambi yina me lutila nyonso yina muntu lenda kuvisa ke bumba bantima mpe mabanza ya beno, samu ti beno kele ya kukwikama na
Yesu-Klisto.


\par }{\PP \VS{8}Bampangi! Na kumanisa, beno banza kaka na mambu nyonso yina kele mbote, mpe yina me lunga na kuzonzila mbote na meso ya bantu: mambu nyonso ya tsyelika, ya buzitu, ya
kudedama, ya
kuvedila, ya kitoko, mpe ya nsoni ve.

\VS{9}Malongi nyonso yina beno longokaka na munu, mpe bifu nyonso yina beno kuzwaka na munu, beno sadila yawu. Mambu nyonso yina beno kuwaka na munu, mpe yina beno talaka munu na kusala, beno sala yawu. Na yina, Nzambi yina ke pesaka beto kizunu ke vwanda na beno.


\par }{\SH Matondo samu na makabu
\par }
{\PP \VS{10}Mu talaka kilengi mingi na
Mfumu, samu ti beno me lakisa dyaka luzolo ya beno samu na munu. Mu ke na kutuba ve ti beno vwandaka banza dyaka munu ve, kasi beno kondwaka luve ya kulakisa yawu.

\VS{11}Mu ke na kuzonza ve mutindu yina, samu ti mu kele na kati ya bansatu. Ya tsyelika, mu longokaka na kuvwanda na kilengi na bima yina kele na munu.

\VS{12}Mu zaba kuzinga na bumputu, mpe mu zaba kuzinga na bumvwama. Mu zaba mpe wapi mutindu ya kuvibidila mambu nyonso na bisika nyonso mpe bantangu nyonso, ata mu vwanda ya kuyukuta to mu vwanda na nsatu, ata mu vwanda na kati ya bimvwama to na kati ya bansatu.

\VS{13}Mu lenda kusala mambu nyonso yayi na lusalusu ya muntu yina ke pesaka munu ngolo.

\VS{14}Kasi beno me sala mbote na kusadisa munu na bampasi ya munu.


\par }{\PP \VS{15}Beno bantu ya mbanza Filipe, beno zaba ti ntangu beno kuwaka Nsangu ya Mbote na mbala ya ntete, ntangu mu katukaka na kizunga ya Masedwane, ata dibuundu mosi sadisaka munu. Kaka ni beno vwandaka banzila munu na bampasi mpe kilengi ya munu.

\VS{16}Ntangu mu vwandaka na mbanza Tesalonika, beno pesaka munu lusalusu yina vwandaka na munu nsatu, kaka mbala mosi ve.

\VS{17}Ya kele ve ti mu ke na kusosa na kuzwa makabu. Kasi mambu yina mu ke na kusosa kele ti beno kuzwa ndandu ya kulutila na kisalu ya beno.

\VS{18}Mu me kuzwa bima nyonso yina beno fidisaka munu, mpe yawu me lutila. Na kuzwa makabu yina beno fidisaka munu na maboko ya Epafodite, mu me kuma na bima nyonso yina ke na munu nsatu. Makabu ya beno kele mutindu munkayulu ya mbote na ntwala ya Nzambi, munkayulu yina Nzambi ke ndimaka mpe ke yangidikaka yandi.

\VS{19}Nzambi ke pesa beno nyonso yina kele na beno nsatu na kimvwama ya yandi ya nene yina kele na
Yesu-Klisto.

\VS{20}Nkembo na Nzambi, Tata ya beto, tii seko!
Ameni.


\par }{\SH Bambote ya nsuka
\par }
{\PP \VS{21}Beno pesa mbote na bantu nyonso ya longo* yina kele ya kukangama na
Yesu-Klisto. Bampangi yina kele na munu awa me pesa beno mbote.

\VS{22}Bantu nyonso ya longo me pesa beno mbote, bayina ke salaka na yinzo ya ntinu
Sezale ke na nsatu ya kulutila na kupesa beno yawu.


\par }{\PP \VS{23}Bika ti bumbote ya
MfumuYesu-Klisto kuvwanda na beno nyonso.

\par }